Tahame täna seista selle loova isiku ees, kes ise andes oma teosed avalikkusele on asetanud end nähtavaks sellele ühiskonnale, mille jär­jekordsed liikmed praegu meie oleme. Tahame seista selle loova vaimu ees,  kelle loomevilja meie maitseme ja kasutame, - seda loomevilja, mis moodustab olulise osa sellest varandusest, mida nime­tatakse kultuuriks. Oma lühikeses põgusapilgulises ettekandes ei saaks me haarata selle looja keerukat palet. Tahame seetõttu ainult äärjoontes riivata üht olulist külge tema olemuses - ja nimelt tema sidet ühiskonnaga.